text: Horsens-hospital udvider
  09 juli 2013 kl. 06.00
  Regionshospitalet Horsens har fået byggetilladelse til at opføre et nyt dagkirurgisk center.
  I Horsens kan de nu tage hul på at udvide hospitalet. Der skal blandt andet bygges en ny etage oven på den nuværende bygning. Der er alt sammen en del af en den generalplan, som skal sikre udviklingen af hospitalet frem mod 2020.
  Dagkirurgisk Center er i forvejen et af landets største inden for ambulante operationer. I fremtiden forventes det, at der kommer endnu flere patienter til Horsens. Derfor skal de nye udvidelser sikre, at de i Horsens også fremadrettet kan gennemføre akutte og planlagte behandlinger på samme niveau som i dag.
  Den nye etage forventes færdig omkring 1.april 2014.
  